РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/225-17

31. октобар 2017. године

Б е о г р а д

ЗАПИСНИК

19. СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 30. ОКТОБРА 2017. ГОДИНЕ

Седница је почела у 16,15 часова.

Седницом је председавао Муамер Зукорлић, председник Одбора.

Седници су присуствовали чланови Одбора: Марко Атлагић, Љубиша Стојмировић, Милена Бићанин, Жарко Обрадовић, Владимир Орлић, Михаило Јокић (заменик Богдана Обрадовића), Марко Пaрезановић и Фатмир Хасани.

Седници нису присуствовали чланови Одбора: Наташа Ст. Јовановић, Ђорђе Косанић, Милетић Михајловић, Ратко Јанков, Александра Јерков, Жарко Кораћ, Дубравко Бојић и Олена Папуга, нити њихови заменици.

Седници је присуствовала и народна посланица Бранка Стаменковић која није члан Одбора.

Седници је присуствовао Младен Шарчевић, министар просвете, науке и технолошког развоја-представник предлагача закона, заједно са следећим сарадницима: Владимиром Џамићем, државним секретаром Габријелом Грујић, помоћником министра, Љиљаном Ненадовић, вишим саветником и Наташом Мујагић, вишим саветником.

Након гласања, усвојен је следећи:

Д н е в н и р е д

**1. Разматрање Предлога закона о дуалном образовању-**упојединостима, који је поднела Влада (број 610-2861/17 од 10. октобра 2017. године);

**2. Разматрање Предлога закона о изменама и допунама Закона о предшколском васпитању и образовању-**у појединостима, који је поднела Влада (број 60-2862/17 од 10. октобра 2017. године);

**3. Разматрање Предлога закона о изменама и допунама Закона о основном образовању и васпитању-**у појединостима**,** који је поднела Влада (број 610-2864/17 од 10. октобра 2017. године);

**4. Разматрање Предлога закона о изменама и допунама Закона о средњем образовању и васпитању-** у појединостима, који је поднела Влада (број 610-2865/17 од 10. октобра 2017. године).

Прва тачка дневног реда: **Разматрање Предлога закона о дуалном образовању -у појединостима**

Муамер Зукорлић је у уводној речи, поводом прве тачке дневног реда, рекао да је поднето 308 аманадмана, а да је Влада предложила четири амандмана за прихватање.

С обзиром на то, да није било дискутаната, **Одбор се гласањем изјаснио да предложи Народној скупштини да прихвати четири амандмана** **на Предлог закона о дуалном образовања** („за“ је гласало 8, „није гласало“ 1).

Одбор се гласањем (2 „за“, „није гласало“ 7) изјаснио да предложи Народној скупштини да **не прихвати остале амандмане (304)** од укупно 308 , колико је поднето на Предлог закона.

Друга тачка дневног реда: **Разматрање Предлога закона о изменама и допунама Закона о предшколском васпитању и образовању -у појединостима**

О овој тачки дневног реда није било расправе те се **Одбор гласањем изјаснио да предложи Народној скупштини да прихвати два амандмана** **на Предлог закона о изменама и допунама Закона о предшколском васпитању и образовању**,колико је и Влада предложила у достављеном Мишљењу („за“ је гласало 9).

Одбор се гласањем („није гласало“ 9) изјаснио да предложи Народној скупштини да **не прихвати остале амандмане (306)** од укупно 308 , колико је поднето на Предлог закона.

Трећа тачка дневног реда: **Разматрање Предлога закона изменама и допунама Закона о основном образовању и васпитању- у појединостима**

Поводом ове тачке, нико од чланова Одбора се није јавио за дискусију, те се **Одбор гласањем изјаснио да предложи Народној скупштини да прихвати три амандмана** **на Предлог закона о изменама и допунама Закона о основном образовању и васпитању**,колико је и Влада предложила у достављеном Мишљењу („за“ је гласало 9, ).

Одбор се гласањем („није гласало“ 9) изјаснио да предложи Народној скупштини да **не прихвати остале амандмане (200)** од укупно 203, колико је поднето на Предлог закона.

**Одбор је, сагласно члану 157. став 6. одлучио након гласања да поднесе четири амандмана на Предлог закона изменама и допунама Закона о основном образовању и васпитању** (гласало „за“ 8, „против“ „није гласало“ 1).

Министар, као представник предлагача, изјаснио се да је сагласан са амандманима Одбора, које је Одбор изгласао.

Четврта тачка дневног реда: **Разматрање Предлога закона о изменама и допунама Закона о средњем образовању и васпитању** -**у појединостима**

Сагласно члану 164. Пословника Народне скупштине, **Одбор је одлучио да предложи** **Народној скупштини да прихвати три амандмана** на **Предлог закона о изменама и допунама Закона о средњем образовању и васпитању** („за“ је гласало 9).

Одбор се гласањем („није гласало“ 9) изјаснио да предложи Народној скупштини да **не прихвати остале амандмане (173)** од укупно 176 , колико је поднето на Предлог закона.

**Извештаји Одбора у појединостима о предлозима ова четири закона, као и амандмани, које је Одбор поднео, саставни су део записника.**

Седница је завршена у 16,30 часова.

СЕКРЕТАР ПРЕДСЕДНИК

Драгомир Петковић Муамер Зукорлић